kardosdrur/scandi-wiki huggingface dataset:
Gustav Adolph Guldberg

Gustav Adolph Guldberg (født 27. oktober 1854 i Nannestad, død 23. april 1908 i Kristiania) var en norsk zoolog og anatom, søn af Carl August Guldberg, bror til Cato Maximilian, Axel Sophus og Cathinka Augusta Guldberg.

Guldberg blev student 1873 og tog medicinsk eksamen 1881. Han ansattes 1879 ved universitetets zootomiske samling og var fra 1885 universitetsstipendiat i anatomi, oprettede 1886 det første zoologiske og histologiske laboratorium, men kaldtes 1887 til en konstitution som professor ved det Karolinske Institut i Stockholm. Samme år tog han doktorgraden i Kristiania med Bidrag til Insula Reiliis Morphologi. 1888 udnævntes han til fast professor ved det Karolinske Institut, men blev samtidig udnævnt til ordentlig professor i medicin ved Kristiania Universitet og direktør for anatomiske institut sammesteds. Han valgte da den sidste stilling, og hans energi fornyede ganske samlingerne og gjorde den antropologiske afdeling kendt viden om. 

Ved siden af Guldbergs arbejder som anatom, der satte rige spor også i administrativ henseende (Oprettelse af Prosektoratet i Histologi, Loven om Afgivelse af Sektionsmateriale), falder Guldbergs meget indgribende Virksomhed som Zoolog, der ogsaa delvis var baseret paa komparativ anat. Studier. En særlig Række Publikationer omfatter antikvarisk-antropologiske 
Emner. Selv ledede han herhenhørende Udgravninger 1895 og udgav »Skeletfund paa Rör 
i Ringsaker og Rör Kirke« (Forh. i Vid. Selsk. i Kria 1895), »Om Skeletlevningerne af en 
Kvinde, fra Vikingetiden« (i Vid. Selsk. Kria 1901) samt foruden fl. a. Skr »Osebergskibets 
Menneskeknogler« (»Norsk Mag. f. Lægevid.«, 1907). Grundlæggende er en Del Beskrivelser af 
gammelnorske Kranier. Guldbergs særdeles fremragende virksomhed lønnedes med store 
tillidsposter, og han var fra 1903 sekretær i Kristiania Videnskabsselskab.

På talrige Rejser studerede Guldberg Hvalerne og skrev en Mængde Arbejder om dem, 
f. Eks.: »Bidrag til Kundskab om Delphinus albirostris« (»Kria Vid. Selsk. Forh.«, 1882), 
»Ueber die Grössen- und Gewichtsverhältnisse des Gehirns bei den Bartenwalen« (1885), Sur 
la présence, aux temps anciens et modernes, de la baleine de Biscaye (ou Nordkaper) sur 
les côtes de Norvège (i Bulletin de l’Académie royale de Belgique, 1884), Sur l’existence d’une 
quatrième espèce du genre Balænoptera, »Ueber das Centralnervensystem der Bartenwale« (»Kria 
Vid. Selsk. Forh.«, 1885), belønnet med kronprinsens guldmedalje, »Bidrag til Cetaceernes 
Biologi« (1886), og On the development of the Dolphin (udg. af Bergens Museum 1894), som 
delvis er udarbejdet sammen med Frithiof Nansen, og hvori Guldberg påviser tilstedeværelsen af 
rudimentære Baglemmer hos Hvalembryoner, hvilket har stor Bet. for Teorierne om denne Dyregruppes Afstamning.

Kilder 

 

Zoologer fra Norge
Anatomer fra Norge
Antropologer fra Norge
Ansatte ved Karolinska Institutet
Ansatte ved Oslo Universitet
Faglitterære forfattere fra Norge
Dansksprogede forfattere fra Norge
Gustav Adolph
Nordmænd i 1800-tallet
Nordmænd i 1900-tallet
Cato Guldberg

Cato Maximilian Guldberg (født 11. august 1836 i Kristiania, død 14. januar 1902 sammesteds) var en norsk matematiker og fysiker, søn af Carl August Guldberg, bror til Axel, Cathinka og Gustav Guldberg. 

Guldberg blev student 1854, realkandidat 1859 efter at han kort forud havde vundet universitetets guldmedalje for besvarelsen af prisopgaven Om Cirklers Berøring (udgivet som universitetsprogram 1861). Med offentlig stipendium studerede han 1861—1862 i Tyskland og Frankrig fornemmelig matematikkens anvendelse på mekanik og maskinlære, hvilke fag han fra 1862 docerede ved den militære højskole i Kristiania. I 1869 blev han professor i anvendt matematik ved universitetet. 

I forening med professor Peter Waage offentliggjorde han i Kristiania Videnskabs Selskabs Forhandlinger 1864 nogle "Studier over Affiniteten", som forfatter i udvidet bearbejdelse udgav under titlen Études sur les affinités chimiques (universitetsprogram 1867), hvor det for første gang lykkedes at lægge de kemiske kræfters mekanik ind under mat.ematisk behandling ("Den Guldberg-Waageske kemiske massevirkningslov"), til hvis belysning forfatter senere har givet nye bidrag i skriften Om den kemiske Affinitet (1879, på tysk i Kolbes Journal samme år). 

Af hans øvrige arbejder, som for det meste berører de fysikalske molecularforhold, kan mærkes "Bidrag til Legemernes Molecularteori" (i Kristiania Videnskabs-Selskabs Forhandlinger 1867), "Vædskers Udvidelse under konstant Tryk" (sammesteds 1869), "Bidrag til Teorien for de ubestemte kemiske Forbindelser" (sammesteds 1870), med flere, samt "Ueber die Gesetze der Molecularvolumina und der Siedepunkte" (i Zeitschrift für physikalische Chemie, 1890). I forening med professor Henrik Mohn udgav han Études sur les mouvements de l'atmosphère (I, II, universitetsprogram, Kristiania 1876, 1880). Derhos har han forfattet en række matemayiske lærebøger for skole- og universitetsstudiet. 

1874—83 sad han i styrelsen for ¨landets jernbaner, og fra 1876 var han medlem af den norske hovedjernbanes direktion, hvorhos han havde sæde i og ledelse af forskellige kommissioner i tekniske anliggender. Også ellers har han virket for fremme af almennyttige tekniske formål; han var således en af de første, som tog ordet for oprettelsen af en norsk teknisk højskole. I en årrække redigerede han Polyteknisk Tidsskrift. Han har oftere været valgt til præses i Kristiania Videnskabs Selskab, blev 1877 kreeret til æresdoktor af Uppsala Universitet og blev 1894 medlem af Det Kongelige Videnskabernes Selskab i København.

Kilder 
  

Matematikere fra Norge
Fysikere fra Norge
Kemikere fra Norge
Lærebogsforfattere
Ansatte ved Oslo Universitet
Faglitterære forfattere fra Norge
Dansksprogede forfattere fra Norge
Jernbanefolk
Cato
Medlemmer af Videnskabernes Selskab
Medlemmer af Det Norske Videnskaps-Akademi
Riddere af Dannebrog
Riddere af 1. klasse af Nordstjerneordenen
Riddere af Vasaordenen
Riddere af Sankt Olavs Orden
Nordmænd i 1800-tallet
Personer fra Oslo
C.E. Guldberg

Carl Edvard Lemming Guldberg (født 26. oktober 1823 i Nyborg, død 6. august 1905 i København) var en dansk blindelærer, bror til Ludvig August Friborg Guldberg.

Guldberg blev student i 1844 fra Odense Katedralskole og cand.theol. i 1851. Han var derpå lærer i forskellige skoler i hovedstaden, indtil han i sommeren 1858 modtog ministeriel understøttelse til en rejse til tyske blindeinstitutter. Efter hjemkomsten fra rejsen blev han ansat som andenlærer ved det netop åbnede kongelige blindeinstitut på Citadelsvej. Her opfandt han i 1861 det såkaldte guldbergske skriveapparat for blinde. Apparatet var praktisk og blev derfor hurtigt udbredt på adskillige udenlandske blindeanstalter. I 1885 tog han sin afsked fra blindeinstituttet. I 1887 modtog han Fortjenstmedaljen i guld. Han er begravet på Garnisons Kirkegård.

Kilder 
 

C.E.
Personer i Dansk Biografisk Leksikon
Salmonsens
Personer fra Nyborg
Opfindere fra Danmark
Danskere i 1800-tallet
Modtagere af Fortjenstmedaljen i guld
Skolefolk fra Danmark
Teologer fra Danmark
Studenter fra Odense Katedralskole
Ludvig August Friborg Guldberg

Ludvig August Friborg Guldberg (12. maj 1834 – 3. juni 1912) var fra Nyborg og tog 1860 polyteknisk 
eksamen i anvendt naturvidenskab.

Han var i en årrække ligesom storebroderen Carl Edvard Lemming Guldberg ansat ved det københavnske blindeinstitut, hvor han besørgede dets relief-tryksager, men forlod stillingen i 1891 på grund af sygdom.

Hans navn er knyttet til opfindelsen af en rouletpasser med tilsvarende tegnestift, ved hjælp af hvilke de blinde kunne tegne geometriske figurer, samt af en tavle til punktskrift.

Kilder 

  (om broderen)

Opfindere fra Danmark
Danskere i 1800-tallet
Ludvig August Friborg
Ingeniører fra Danmark
Sakskøbing Stadion

Inges Auto Park eller Sakskøbing Stadion er et fodboldstadion i Sakskøbing, som er hjemsted for BK Frem Sakskøbing.

Eksterne henvisninger 
Sakskøbing Stadion på stadions.dk 

Fodboldstadioner i Danmark
Stadion
Bygninger, konstruktioner og anlæg i Guldborgsund Kommune
Katanga Express Gulfstream IV-styrtet

Katanga Express Gulfstream IV-styrtet er et flystyrt den 12. februar 2012, styrtede et Katanga Express Gulfstream IV business jet ned i en kløft omkring 20 meter Kavumu Airport, da de forsøgte at lande der. Begge piloter samt to passagerer blev dræbt sammen med to landmænd på jorden, mens de tre overlevende fik vedvarende skader, herunder finansminister Augustin Matata Ponyo.

Undersøgelse 
Efter styrtet, besluttede DR Congo's regering at suspendere licensen for Katanga Express. Samtidig forsøger et hold fra DR Congo og USA at undersøge årsagen til ulykken.

Kilder

Eksterne henvisninger 
 Katanga Express 

Flyulykker og -hændelser i 2012
Flyulykker og -hændelser i Demokratiske Republik Congo
1. division 1990 (fodbold)

1. division 1990 var den 45. sæson af 1. division siden turneringens oprettelse i 1946. Turneringen blev administreret af DBU. Det var den sidste udgave af 1. division, som den bedste række.

Viborg FF og KB rykkede direkte ned 2. division. Brøndby IF vandt deres 4. mesterskab.

Tabel

Målscorer

Eksterne henvisninger 
 Peders Fodboldstatistik 

Sæsoner i 1. division (fodbold)
Fodbold i 1990
Ringsted Stadion

Ringsted Stadion er et fodboldstadion i Ringsted, som er hjemsted for fodboldklubben, Ringsted IF.

Eksterne henvisninger 
Ringsted Stadion på stadions.dk 

Fodboldstadioner i Danmark
Stadion
Stadion
Smørum Park

Smørum Park er et fodboldstadion i Smørumnedre som er hjemsted for byens fodboldklub, Ledøje-Smørum Fodbold.

Eksterne henvisninger 
Smørum Park på stadions.dk 

Fodboldstadioner i Danmark
Park
Bygninger, konstruktioner og anlæg i Egedal Kommune
Virum Stadion

Virum Stadion er et fodboldstadion i Virum som er hjemsted for fodboldklubben Virum-Sorgenfri Boldklub.

Eksterne henvisninger 
Virum Stadion på stadions.dk 

Fodboldstadioner i Danmark
Stadion
Bygninger, konstruktioner og anlæg i Lyngby-Taarbæk Kommune
Lejre Stadion

Lejre Stadion er et fodboldstadion i Lejre som er hjemsted for fodboldklubben FC Lejre.

Eksterne henvisninger 

Fodboldstadioner i Danmark
Stadion
Stadion
Groton

Groton har flere betydninger:
 Groton, Connecticut
 Groton, Suffolk
Al Qal'a i Beni Hammad

Al Qal'a i Beni Hammad, "Beni Hammads citadel" (nogle gange Qalaat Beni Hammad), var Hammadid-emirenes første hovedstad. Byen ligger i bjergene, ca. 1.000 moh., og blev grundlagt i 1007 af emir Hammad ibn Buluggin. Byen blev ødelagt i 1152, og i dag er der kun ruiner tilbage. Rundt om byen ligger en 7 km stor ring af forsvarsmure. I området findes også ruinerne af en stor moské og dens minaret, samt nogle paladser. Minareten er 25 meter høj, og kan have været prototypen på den tredelte minaret.

Området giver et godt indtryk af Hammadid-kulturen, og blev derfor et af de tidligste verdensarvsteder. Opførelsen på UNESCOs verdensarvsliste skete i 1980, med den begrundelse at Beni Hammads Al-Qal'a giver et autentisk billede af hvordan en islamisk fæstningsby så ud (begrundelsen lyder på engelsk «an authentic picture of a fortified Muslim city»).

Eksterne henvisninger 

 Om Al Qal'a i Beni Hammad på UNESCOs websted

Verdensarvsområder i Afrika
Islamisk arkitektur
CCD

CCD eller ccd har flere betydninger:
 Charged Coupled Device – billedesensor
 Colony Collapse Disorder – bi-sygdom
Kyffhäusermonumentet

Kyffhäusermonumentet (på tysk: Kyffhäuserdenkmal) er et mindesmærke bygget på toppen af Kyffhäuserbjerget i nærheden af Bad Frankenhausen i delstaten Thüringen i det centrale Tyskland. Monumentet er tillige kendt under navnene Barbarossadenkmal og Kaiser-Wilhelm-Denkmal.

Kyffhäusermonumentet er med sine 81 meter det tredje højeste monument i Tyskland, kun overgået af Völkerschlachtdenkmal i Leipzig og Kaiser Wilhelm Denkmal ved Porta Westfalica. Med sin unikke placering øverst på Kyffhäuserbjerget kan monumentet ses viden omkring.

Monumentet blev bygget i årene 1890-96 ovenpå ruinerne af et middelalderfort. Ideen til monumentet kom fra krigsveteranernes klub, Kyffhäuserbund, der også kort efter opførelsen overtog driften af stedet.

Monumentet blev rejst for at markere samlingen af det tyske rige, der fandt sted i disse år. Det forestiller den tysk/romerske kejser Frederik I, bedre kendt som Frederik Barbarossa samt ovenover dette en 11 meter høj bronzestatue, der forestiller Kajser Wilhelm I. 

Øverst oppe afsluttes med et højt udkigstårn.

Billedgalleri

Links 
 Official website Kyffhäuser Tourist Associations hjemmeside
 Kyffhäuserdenkmal (på tysk)

Monumenter i Tyskland
Bygninger, konstruktioner og anlæg i Tyskland
Thüringen
Peter Sarsgaard

John Peter Sarsgaard (født 7. marts 1971) er en amerikansk film- og teaterskuespiller.

Udvalgt filmografi 

 Dead Man Walking (1995)
 Manden med jernmasken (1998)
 Boys Don't Cry (1999)
 Shattered Glass (2003)
 Kinsey (2004)
 Flightplan (2005)
 Jarhead (2005)
 The Mysteries of Pittsburgh (2008)
 An Education (2009)
 Orphan (2009)
 Knight and Day (2010)
 Green Lantern (2011)
 Pawn Sacrifice (2014)
 Jackie (2016)

Tv-serier 
 The Killing (10 afsnit, 2013)

Eksterne henvisninger 

 
 

Skuespillere fra Illinois
Filmskuespillere fra USA
Teaterskuespillere fra USA
Cathinka Guldberg

Cathinka Augusta Guldberg (født 3. januar 1840 i Kristiania, død 22. oktober 1919 sammesteds) var den første norske diakonisse. Hun var datter af Carl August Guldberg samt søster til Cato, Axel og Gustav Guldberg.

Cathinka Guldberg optogs 1866 som prøvesøster i Diakonisseanstalten i Kaiserswerth, gjorde under den tysk-østrigske krig tjeneste ved militærlasarettet i Dresden, fik derefter ansættelse ved Charité-sygehuset i Berlin og senere ved det tyske hospital i Alexandria (Ægypten), hvor navnlig plejen af nordiske søfolk blev betroet til hende. Da den første norske diakonisseanstalt blev oprettet 1868, blev hun valgt til dens forstanderinde.

Kilder 
 

Diakonisser
Sygeplejersker fra Norge
Nordmænd i 1800-tallet
Salmonsens
Riddere af Sankt Olavs Orden
Cathinka
Love and Other Drugs

Love and Other Drugs er en romantisk komedie fra 2010, der er skrevet og instrueret af Edward Zwick og baseret på den ikke-fiktive roman Hard Sell: The Evolution of a Viagra Salesman af Jamie Reidy. Medvirkende i filmen er Jake Gyllenhaal og Anne Hathaway, som tidligere har arbejdet sammen under filmen Brokeback Mountain. Filmen havde premiere i USA i november 2010 og premiere i Danmark i januar 2011.

Cast
 Jake Gyllenhaal som Jamie Randall
 Anne Hathaway som Maggie Murdock
 Oliver Platt som Bruce Jackson
 Hank Azaria som Dr. Knight
 Josh Gad som Josh Randall
 Judy Greer som Cindy
 Gabriel Macht som Trey Hannigan
 George Segal som Dr. James Randall
 Jill Clayburgh som Nancy Randall
 Katheryn Winnick som Lisa
 Nikki DeLoach som Christy

Eksterne Henvisninger 

Amerikanske film fra 2010
Komediefilm fra USA
Lars Johannes Lie

Lars Johannes Lie (30. marts 1831 i Kristiania — 1917) var en norsk læge, fætter til Sophus Lie, svigersøn af Arvid August Afzelius.

Lie var 1853—81 prosektor i normal anatomi ved universitetet. Han har udgivet en Lærebog i deskriptiv anatomi (1867), afhandlinger Om fascierne (1876), Perineum (1879), Chirurgisch anatomischer Atlas (1880) med mere. Lie boede fra 1881 som marinelæge på Horten og var 1892—98 chef for marinens sanitet.

Kilder 

 

Anatomer fra Norge
Ansatte ved Oslo Universitet
Nordmænd i 1800-tallet
Nordmænd i 1900-tallet
Personer fra Oslo
Cochrane Library

The Cochrane Library er en samling af databaser, om medicin og andre sygdomsspecialer,  som er udgivet af Cochrane Collaboration og andre organisationer. Hovedkernen er samlingen af Cochrane Reviews, som består af systematiske evalueringer og metaanalyser, som sammenfatter og fortolker resultater, som er fremkommet via medicinsk forskning. Formålet med Cochrane Library er at gøre resultaterne af kontrollerede og veludførte studier let tilgængelige. Databaserne udgør en central ressource for evidensbaseret medicin.

Noter 

Lægefaglige institutter, råd og foreninger
Netdatabaser
1. division 1986 (fodbold)

1. division 1986 i fodbold var den 42. sæson af 1. division siden turneringens oprettelse i 1946. Turneringen blev administreret af DBU.

Randers Freja og Esbjerg fB rykkede direkte ned 2. division. AGF Fodbold vandt sit femte mesterskab.

Tabel

Målscorere

Eksterne henvisninger 
 Peders Fodboldstatistik 

Sæsoner i 1. division (fodbold)
Fodbold i 1986
1. division 1989 (fodbold)

1. division 1989 var den 44. sæson af 1. division siden turneringens oprettelse i 1946. Turneringen blev administreret af DBU.

Brønshøj BK og B 1913 rykkede direkte ned 2. division. Odense BK vandt deres mesterskab.

Stilling

Målscorere

Referencer 

Fodbold i 1989
Sæsoner i 1. division (fodbold)
Biobank

En biobank er en organiseret samling af biologiske prøver, som indsamles, opbevares, registreres, analyseres eller på anden måde lagres for at blive bevaret for videnskabelige studier, eller til sygdomsbehandling.
Prøverne kan bestå af biologisk materiale som f.eks. blod, urin, fødselsmærker eller navlestrenge, taget fra mennesker, dyr eller planter.

Danmark 
PKU-registeret på Statens Serum Institut opbevarer blodprøver fra alle nyfødte siden 1982 i den Neonatale Screening Biobank.

Blodprøver tages 48-72 timer efter barnet er født, og bliver brugt til at undersøge om barnet lider af alvorlige sygdomme, som for eksempel Fenylketonuri (PKU), og kaldes derfor også PKU-testen.

Sverige 
Lov (2002:297) om biobanker på helse- og det medicinske område mm. regulerer hvordan humanbiologisk materiale, med respekt for det enkelte menneskes integritet, indsamles, lagres og anvendes til forskellige formål.
Biobank defineres i loven som. Biologisk materiale fra en eller flere mennesker, som indsamles og bevares på ubestemt tid eller for en bestemt periode, og hvis oprindelse kan spores tilbage til den eller de mennesker, som materialet stammer fra. Ud over behandling og andre medicinske formål må en svensk biobank kun anvendes med henblik på kvalitetssikring, uddannelse, forskning, kliniske forsøg, udvikling eller andre sammenlignelige aktivitet.
Stockholms Amtsråd indsamler vævsprøver fra nyfødte babyer i biobanken PKU-registret.Förordning (2002:746) om biobanker i hälso- och sjukvården m.m. | Lagen.nuBioBanking and Molecular Resource Infrastructure of Sweden er Sveriges største satsning på biobanker, indsamlingen er oprettet af Vetenskapsrådet og Karolinska Institutet. I årene 2010 – 2014 bidrager Vetenskapsrådet til BBMRI.se med 148 millioner svenske kroner, Karolinska Institutet bidrager med mindst 30 millioner svenske kronor. Region Skåne anvender 100 millioner svenske kronor på at gøre sine 13 millioner prøver tillgængelige för forskere.

 Storbritannien 
I Storbritannien findes UK Biobank Ltd som har indsamlet materiale fra 500.000 personer i alderen 40–69 år.
De udvalgte personers helse og sygdom følges igennem 30 år.

 Tyskland 
I Freiburg, Tyskland findes International Moss Stock Center, som har indsamlet mosser. Prøverne opbevares efter cryopreservation i særlige frysebeholdere ved -135° C.

 Australien 
Den Australske Plante DNA Bank (Australian Plant DNA Bank) findes på Southern Cross University i Lismore på nordkysten af New South Wales, Australien. Banken skal gøre det lettere at følge Biodiversitetskonventionen.
Australien har mere end 20.000 arter som man ønsker at bevare. DNA-prøverne opbevares ved -80° C.

I Victoria, Australien, ligger Victorian Cancer Biobank, som blev oprettet i 2006. 

 USA 
Vanderbilt University driver Vanderbilt Bio som indeholder 75.000 prøver af DNA.Kaiser Permanent BioBank indeholder 100.000 spytprøver, hvis DNA analyseres.National Database for Autism Research'' indsamler data om autisme.

Noter 

Lægevidenskab
Kasbahen i Algier

Kasbahen i Algier (på fransk Casbah d'Alger, efter det arabiske qasbah, قصبة, citadel) er den gamle bydel i Algeriets hovedstad Algier.

Navnet kasbah bruges generelt om det murindhegnede citadel som findes i mange nordafrikanske byer.

I Algiers kasbah findes resterne af et citadel, en gammel moské og et palads i osmannisk stil. Den gamle byplan med de oprindelige kvarterer er også bevaret.

Populærkultur 
Handlingen i den amerikanske film Algiers (1938) foregår i Kasbahen.

Eksterne henvisninger 

Verdensarvsområder i Afrika
Algier
Bydele
Homolka

Homolka (f. Homolková):
 Adam Emanuel Homolka (17961849), tjekkisk violinist og luthier
 Oskar Homolka (1898, Wien  1978), skuespiller (de)
 Zdenko Homolka (1912, Barchovice  1996, Bratislava), en slovakisk katolsk præst, pædagog (sk)
 Jaromír Homolka (* 1926, Zvolen), slovakisk-tjekkisk kunsthistoriker (cs)
 Václav Homolka (* 1955, Kadaň), tjekkisk kommunistiske politiker og senator (cs)
 Rabbi Walter Homolka (* 1964, Landau/Isar) (de)
 Paul Bernardo och Karla (Leanne) née Teale, Homolka (* 1970, Port Credit)
 Tammy (Lyn) Homolka (1975  1990) (en)

Homôľka 
 Homôľka (sk)
 Veľká Homôľka (sk)
 Malá Homôľka (sk)
Ao dai

Ao dai (Áo dài) er en traditionel kvindedragt i Vietnam. Den består af to elementer; en lang tunika med en tætsiddende kjole, mandarinkrave, raglanærmer, og sideslidser, der skaber for- og bagside paneler fra livet og ned, og bred-legged bukser, ofte skåret på skrå. Lag af silke og pels var ikke usædvanligt for de rigeste kvinder.

Kronprinsesse Mary bar ao dai ved en kongelig fest maj 2012 (Verdensnaturfondens 40-års jubilæums velgørenhedsmiddag onsdag d. 30 maj 2012 i Orangeriet på Fredensborg Slot).

Referencer 

Vietnamesisk beklædning
Kultur i Vietnam
Klædedragter
Vietnamesiske ord og vendinger
Pehr Hörberg

Pehr Hörberg (31. januar 1746 på Öfre Ön i Småland – 24. januar 1816 på Falla i Östergötland) var en svensk historie- og genremaler.

Først i 37-årsalderen kom han til Stockholm for at uddanne sig i kunst på Akademiet; forinden havde han ernæret sig på landet som "häradsmålare" og bonde, men havde dog i den tid fået lejlighed til at male billeder med alskens emner: landskaber, dyrebilleder, religiøse arbejder et cetera. Også efter akademiopholdet bevarede hans kunst for en stor del autodidaktstempelet.

Når Hörberg dog værdsættes så højt i svensk kunst, ligger det i, at han i flere retninger var en genial forløber for senere tider: hans tegninger med nordiske emner kom længe før Göte-bevægelsen, flere af hans religiøse billeder indeholder skildringer af genremæssig folkelivskarakter, ligesom han også selv tog bondegenren op i selvstændige fremstillinger ("Rygende gubbe" med flere).

Endelig var Hörberg på kolorittens område en enlig svale i en tidsalder, hvor den plastiske interesse beherskede malerkunsten: mange af hans billeder, i farveholdning beslægtede med de gamle hollændere, er udførte med stor malerisk evne, sans for clairobscur og perspektivisk virkning. Tidens smag bar ham hen imod det religiøse og antik-mytologiske billede, hvis klassiske formsprog han dog ikke magtede (Leda, Alexander og Porus).

En stor mængde alterstykker af Hörberg findes spredte om særlig i Småland, Östetgötland, Halland, Södermanland og Närke; bekendte er især Korsfæstelse i Närpes Kirke i Österbotten, Christi Himmelfart (Östra Husby Kirke) og Christus helbreder Syge i Virestad, et stort billede med portrætter af samtidige sognebeboere, i hvilket Hörberg, som også ofte ellers i sin religiøse kunst, har anslået strenge, der forstods og vurderedes af almuen.

Alsidig som Hörberg var, har han også forsøgt sig i portrætkunst, i freskoteknik (freskobillederne med Titankampe i orangerihuset på Finspång), i ætsning, træskæring, modelering, musikkomposition samt litterær virksomhed (Målarenöjen 1804). 1796 blev han Akademimedlem. Nationalmuseet i Stockholm ejer mange af hans kirkelige arbejder, også et par bondelivsbilleder.

Kilder 

 

Malere fra Sverige
Historiemalere
Personer i den gustavianske periode